हर साल दुनिया भर के हज़ारों पर्यटक बुनोल शहर पहुंचकर इस महोत्सव में हिस्सा लेते हैं और शहर की सड़कें टमाटर के रस से भर जाती हैं.लेकिन मंदी की मार से यह फेस्टिवल भी अब अछूता नहीं रह गया है और आयोजकों ने इसमें हिस्सा लेने वाले पर्यटकों से कम से कम दस यूरो यानी करीब 910 रुपये वसूलने का फ़ैसला किया है.इस फ़ैसले से इस आशंका को भी बल मिलता है कि यह आयोजन निजी हाथों में जा सकता है.टोमाटिनो फेस्टिवल में हिस्सा लेने वालों में ऑस्ट्रेलिया, जापान, ब्रिटेन, स्पेन और अमरीका के लोगों की संख्या सबसे ज़्यादा होती है.स्थानीय लोगों को पांच हज़ार फ्री टिकट दिए गए हैं लेकिन बड़ी संख्या में बेटिकट लोगों के पहुंचने की संभावना है.हालांकि आयोजकों का कहना है कि बेटिकट लोगों को किसी भी हालत में घुसने नहीं दिया जाएगा और इसकी सुरक्षा के भी पुख्ता इंतजाम किए जा रहे हैं.समाचार एजेंसी एएफपी के मुताबिक़ बुनोल नगर निगम ने एक बयान में कहा, "हम सुरक्षा कारणों से भीड़ को कम करना चाहते हैं और यही वजह है कि इस बार हम फीस वसूल रहे हैं."मेयर जोआकिन मस्मानो पाल्मर ने कहा, "पिछले आठ-दस सालों से हम समस्या का सामना कर रहे हैं. टोमाटीनो पर कोई नियंत्रण नहीं है. हमें पता नहीं है कि कितने लोग आने वाले हैं."माना जा रहा है कि बुनोल पर लाखों यूरो का क़र्ज़ है और ये शहर टोमाटीनो फेस्टिवल के आयोजन के खर्च का बोझ सहन करने की स्थिति में नहीं है.(बीबीसी हिन्दी के एंड्रॉएड ऐप के लिए आप 



यहां क्लिक कर सकतें हैं. आप हमें 



फ़ेसबुक और 



ट्विटर पर फ़ॉलो भी कर सकते हैं.)